20ê gulane ra nata artêşa Iraqî kena ke dormeyê Kampa Multecîyan a Şehîd Rûstem Cûdîyî ya Mexmûrî pê têlan û kuleyan bigêra.
Şaristanê Munichî yê Almanya de vengdayîşê Merkezê Komelê Kurdan ê Demokratîkî û ciwananê kurdan ser o kurdîstanijan û enternasyonalîstan xoverdayîşê şarê Mexmûrî bi çalakîyêke selam kerd.
Çalakîye de xîretê ablûqaya vera Mexmûrî ame protestokerdene. Çalakîkeran eşkerayîya TJK-E wende û venga pêro merdiman da ke paştdayîşê bi Mexmûrî pîl bikerê.
Çalakîye bi sloganê “Bijî berxwedana Mexmûrê” qedîyaye.
